Maatietopalvelu

Kyselyvastaus

**Asiakirjan tunnus:** KT784

**Päivämäärä**: 29.2.2024

**Julkisuus:** Julkinen

**Somalia / Somalian kansalaisuuden menettäminen vuonna 1999, kaksoiskansalaisuus**

**Somalia / Deprivation of Somali Citizenship in 1999, dual citizenship**

Kysymykset

1. Jos Suomessa asuva alun perin Somalian kansalainen saa Suomen kansalaisuuden, menettikö henkilö automaattisesti Somalian kansalaisuuden?  
  
2. Voiko Somalian viranomaisilta saada sellaista luotettavaa asiakirjaa, josta kävisi ilmi, että henkilö on menettänyt Somalian kansalaisuuden vuonna 1999 saadessaan Suomen kansalaisuuden?  
  
3. Miten Somalian kansalaisuuden menettäminen käytännössä aktualisoitui vuonna 1999, jos henkilö sai vieraan valtion kansalaisuuden?  
  
4. Mitä henkilön olisi pitänyt tehdä, jos olisi halunnut ilmoittaa saaneensa vieraan valtion kansalaisuuden ja miten tämä prosessi olisi mennyt?

Questions

1. If a person living in Finland and originally a Somali citizen obtains the Finnish nationality, did he/she automatically lose the Somali citizenship?   
2. Is it possible to obtain a reliable document from Somali authorities that would prove that the person has lost his/her Somali citizenship in 1999 while getting the Finnish Citizenship?   
3. How did the loss of Somali citizenship actualize in practice in 1999 when the person obtained a citizenship of a foreign country?   
4. What should the person have done if he/she wanted to report the acquisition of the foreign citizenship and how would the process have proceeded?

# Jos Suomessa asuva alun perin Somalian kansalainen saa Suomen kansalaisuuden, menettikö henkilö automaattisesti Somalian kansalaisuuden?

Somaliassa kansalaisuutta säätelevät Somalian kansalaisuuslaki (*Law No.28 of 22 December 1962 on Somali Citizenship[[1]](#footnote-1)*) ja Somalian liittovaltion väliaikainen perustuslaki (*The Federal Republic of Somalia: Provisional Constitution 2012[[2]](#footnote-2)*).[[3]](#footnote-3)

Somaliassa on edelleen voimassa vuodelta 1962 peräisin oleva kansalaisuuslaki.[[4]](#footnote-4) Somalian kansalaisuuslaki ei salli kaksoiskansalaisuutta.[[5]](#footnote-5) Kansalaisuuslain artiklan 10. mukaan jokainen Somalian kansalainen, joka hankkii toisen maan kansalaisuuden, menettää Somalian kansalaisuuden.[[6]](#footnote-6) Maailman pakolaisjärjestö UNHCR:n raportin mukaan toisen maan kansalaisuuden hankkiva Somalian kansalainen menettää Somalian kansalaisuuden automaattisesti.[[7]](#footnote-7) Kansalaisuuslain artiklojen 2. b) ja 4. c) mukaan jokaisen henkilön, jolla on toisen maan kansalaisuus, on luovuttava aikaisemmasta kansalaisuudestaan saadakseen Somalian kansalaisuuden.[[8]](#footnote-8) Kansalaisuudesta luopumista käsitellään Somalian kansalaisuuslain artiklassa 10.:[[9]](#footnote-9)

”***Article 10. Renunciation of Citizenship***

***Any Somali citizen who:***

***a) having established his residence abroad, voluntarily acquires foreign citizenship or the status as subject of a foreign country ;***

*b) having established his residence abroad, and having acquired, for reasons beyond his will, foreign citizenship or the status as subject of a foreign country, declares to renounce Somali citizenship;*

*c) being abroad and having accepted employment from a foreign Government or voluntarily serving in the armed forces of a foreign country, continues to retain his post, notwithstanding the notice from, the Somali Government that, unless he leaves the employment or the service within a definite period of time, he shall lose Somali citizenship;*

***shall cease to be a Somali citizen.*”**[[10]](#footnote-10)

Somalian vuonna 2012 voimaan tullut väliaikainen[[11]](#footnote-11) perustuslaki on ristiriidassa Somalian kansalaisuuslain kanssa kaksoiskansalaisuuden suhteen.[[12]](#footnote-12) Somalian perustuslaki sallii[[13]](#footnote-13) kaksoiskansalaisuuden.[[14]](#footnote-14) Perustuslain artiklan 8.(3) mukaan Somalian kansalaiselta ei voida riistää Somalian kansalaisuutta, vaikka hänestä tulisi toisen maan kansalainen. Perustuslain artiklan 8.(4) mukaan Somalian kansalaisuuden epäämisen, väliaikaisen kumoamisen tai riistämisen ei tule perustua poliittisiin syihin.[[15]](#footnote-15) Kansalaisuutta käsitellään väliaikaisen perustuslain artiklassa 8.:[[16]](#footnote-16)

”***Article 8. The People and the Citizenship***

*(1) The people of the Federal Republic of Somalia are one, are indivisible and consists of all the citizens.*

*(2) There shall be only one Somali citizenship, and the House of the People of the Federal Parliament of Somalia shall enact a special law that shall define how to obtain, suspend, or lose it.*

***(3) A person who is a Somali citizen cannot be deprived of Somali citizenship, even if they become a citizen of another country.***

***(4) Denial, suspension, or deprivation of Somali citizenship may not be based on political grounds.***”[[17]](#footnote-17)

Somalian perustuslaki luo epäselvyyttä Somalian kansalaisuuden tulkintaan, sillä perustuslaki oikeuttaa kaksoiskansalaisuuden, vaikka kansalaisuuslaki ei salli kaksoiskansalaisuutta.[[18]](#footnote-18) UNHCR:n raportin mukaan Somalian väliaikainen perustuslaki kumosi kaksoiskansalaisuuden kiellon. Raportin mukaan perustuslailla on periaatteessa ylin auktoriteetti, mutta epäyhdenmukaisuus luo kuitenkin epävarmuutta kansalaisuuslain soveltamiseen.[[19]](#footnote-19)

Kanadan maahanmuutto- ja pakolaislautakunnan maatietoselvityksessä konsultoidun lainopillisen neuvonantajan mukaan kaksoiskansalaisuus lisättiin perustuslakiin kumoamaan vuoden 1962 lainsäädäntö. Maatietoselvityksessä konsultoidun mogadishulaisen lakitoimiston lakimiehen mukaan perustuslaki on etusijalla kansalaisuuslakiin nähden niiltä osin, kun laki on yhteensopimaton väliaikaisen perustuslain kanssa. Perustuslaki ei kuitenkaan mitätöi kansalaisuuslain säädöksiä, sillä niitä ei ole kumottu lainsäädännöllä tai mitätöity minkään tuomioistuimen toimesta. Käytännössä perustuslain kansalaisuutta koskevia artikloja ei kuitenkaan voida toimeenpanna, sillä Somaliassa ei ole lainsäädäntöä, sääntelevää hallintojärjestelmää tai hallinnollista elintä, jolla olisi valtuudet hallinnoida kansalaisuusasioita. Somaliassa ei ole myöskään yhdenmukaista menettelytapaa kansalaisten identifioimiseksi.[[20]](#footnote-20)

Kanadan maahanmuutto- ja pakolaislautakunnan maatietoselvityksen mukaan Somalian perustuslakia muutettiin sallimaan kaksoiskansalaisuus, mutta lainsäädäntöä ei ole vielä päivitetty.[[21]](#footnote-21) Norjan maatietopalvelu Landinfon maatietoselvityksen mukaan kaksoiskansalaisuuden hyväksyminen vahvistettiin virallisesti vuonna 2012 ilman, että kansalaisuuslakia korjattiin. On kuitenkin epäselvää, missä määrin kaksoiskansalaisuuden kieltoa pantiin täytäntöön ennen sitä. Vuoden 1991 jälkeen Somalian lainsäädäntöä on pantu täytäntöön vain vähän (ks. lisää kysymys 2.).[[22]](#footnote-22)

Lähteiden mukaan Somalian liittovaltio käytännössä sallii kaksoiskansalaisuuden väliaikaisen perustuslain nojalla.[[23]](#footnote-23) Tätä tukee se fakta, että monilla somalialaisilla poliitikoilla, poliittisilla johtajilla ja hallituksen jäsenillä on toisen maan kansalaisuus.[[24]](#footnote-24) Mikäli kansalaisuuslakia sovellettaisiin käytännössä, se sulkisi heidät kaikki pois julkisista viroista. Kanadan maahanmuutto- ja pakolaislautakunnan maatietoselvityksessä konsultoidun lainopillisien neuvonantajan mukaan tämä osoittaa, että kaksoiskansalaisuuden kieltoa ei ole käytännössä toimeenpantu Somaliassa. Samassa selvityksessä konsultoidun Somalian Brysselin suurlähetystön edustajan mukaan Somalian nykyisen perustuslain nojalla somalialaisilla voi olla kaksoiskansalaisuus. Somalian kansalaisella voi olla hallussaan Somalian passin lisäksi myös toisen maan passi, ja henkilö voi käyttää molempia passeja matkustamiseen.[[25]](#footnote-25)

Maailman pakolaisjärjestö UNHCR:n julkaisun mukaan kaksoiskansalaisuuden kielto Somalian kansalaisuuslaissa aiheuttaa käytännössä merkittävän riskin kansalaisuudettomuudelle.[[26]](#footnote-26)

# Voiko Somalian viranomaisilta saada sellaista luotettavaa asiakirjaa, josta kävisi ilmi, että henkilö on menettänyt Somalian kansalaisuuden vuonna 1999 saadessaan Suomen kansalaisuuden?

Somalian keskushallinto kaatui vuonna 1991, kun Siad Barren hallinto syöstiin vallasta.[[27]](#footnote-27) Samalla romahtivat valtion instituutiot ja julkinen hallinto.[[28]](#footnote-28) Vuodesta 1991 lähtien Somaliasta on puuttunut toimiva keskushallinto, joka ulottuisi kaikkialle Somaliaan.[[29]](#footnote-29) Somaliassa ei ole käytännössä ollut julkista hallintoa yli kahteen vuosikymmeneen.[[30]](#footnote-30)

Kolme vuosikymmentä sotaa Somaliassa ovat tuhonneet kaikenlaisen infrastruktuurin, mukaan lukien kansalaisten identifiointiin liittyvän infrastruktuurin.[[31]](#footnote-31) Useimmat arkistot ovat tuhoutuneet.[[32]](#footnote-32) Somalian keskushallinnon romahtamisen myötä romahtivat myös syntymien rekisteröintijärjestelmä ja henkilöllisyystodistusten myöntämisjärjestelmä.[[33]](#footnote-33) Yli kahden vuosikymmenen ajan suurin osa Somaliasta on ollut vailla laillisia hallintoinstituutioita, jotka olisivat ylläpitäneet väestörekisteriä tai myöntäneet henkilöllisyysasiakirjoja. Julkisen hallinnon ollessa olematon suuressa osassa Somaliaa yli kahden vuosikymmenen ajan ihmisten oli käytännössä mahdollista saada ainoastaan yksityisten tahojen tuottamia dokumentteja.[[34]](#footnote-34)

Somaliassa ei ole kansallista väestörekisteröintijärjestelmää.[[35]](#footnote-35) Vuodesta 1991 lähtien Somaliasta on puuttunut kansallinen väestörekisteri.[[36]](#footnote-36) Suuressa osassa Somaliaa ei ole toteutettu väestörekisteröintiä lähes kolmeen vuosikymmeneen.[[37]](#footnote-37) Useimpia vuoden 1991 jälkeen syntyneitä henkilöitä ei ole koskaan rekisteröity virallisesti Somaliassa.[[38]](#footnote-38) Somalian viranomaisilla ei ole yleiskäsitystä maan väestöstä, ja kansalaiset rekisteröidään viranomaisten toimesta yleensä vain, jos he hakevat Somalian passia.[[39]](#footnote-39)

Euroopan turvapaikka-asioiden tukivirasto EASO:n (nyk. EUAA) maatietoraportin mukaan somalialainen yhteiskunta on suureksi osaksi paperiton.[[40]](#footnote-40) Somaliassa siviilidokumentaatio ja -rekisteröinti on puutteellista, ja laillisten henkilöllisyys- ja siviiliasiakirjojen saatavuus on heikkoa.[[41]](#footnote-41) Somaliassa ei ole tunnustettua laillista siviiliviranomaista, joka myöntäisi siviiliasiakirjoja.[[42]](#footnote-42) Somaliassa ei ole myöskään laillisia tai poliittisia rakenteita tai instituutioita, joilla olisi valtuudet ylläpitää väestörekisteröintiä.[[43]](#footnote-43) Kanadan maahanmuutto- ja pakolaislautakunnan selvityksen mukaan Somalia on henkilöllisyysdokumenttien suhteen ns. ”pimeää vyöhykettä”, missä ei ole virallista lainmukaista, luotettavaa, varmaa, kattavaa tai varmennettavissa olevaa identifiointijärjestelmää.[[44]](#footnote-44)

Somalian kansalaisuuden määrittämistä vaikeuttaa se, että viimeisten vuosikymmenten ajan Somaliasta ovat puuttuneet toimivat hallintoinstituutiot.[[45]](#footnote-45) Somaliassa ei ole lainsäädäntöä, sääntelevää hallintojärjestelmää tai hallinnollista elintä, jolla olisi valtuudet hallinnoida kansalaisuusasioita. Somaliassa ei ole myöskään yhdenmukaista menettelytapaa maan kansalaisten identifioimiseksi.[[46]](#footnote-46) Somaliassa ei ole väestörekisteri- tai henkilöllisyysasiakirjajärjestelmää, joka varmistaisi henkilön kansalaisuuden.[[47]](#footnote-47) Somaliassa ei ole rekisteriä, joka sisältäisi kokonaisvaltaisen yleiskatsauksen maan kansalaisista. Monilla Somalian kansalaisilla ei ole mitään kirjallista dokumentaatiota, joka todistaisi heidän olevan Somalian kansalaisia.[[48]](#footnote-48)

Vuonna 2012 Somalian liittovaltion hallitus ryhtyi perustamaan uudelleen siviilihallintoa ja jälleenrakentamaan hallintokoneistoa Somaliaan. Somalian viranomaiset ovat jälleenrakentaneet osia julkisesta hallinnosta, mutta hallinnon kattavuus vaihtelee ja keskuskoordinointi osavaltioiden välillä puuttuu.[[49]](#footnote-49) Valtion instituutioilla on edelleen hyvin rajallinen kapasiteetti ja alueellinen läsnäolo.[[50]](#footnote-50) Valtion virastoilla on rajalliset resurssit, ja ne toimivat yhteiskunnassa, jossa esiintyy laajamittaista korruptiota ja nepotismia. Sekä sisäiset säännökset että käytännöt vaihtelevat virastojen välillä ja saman viraston alaosastojen välillä. Landinfon maatietoraportin mukaan Somaliassa ei ole otettu käyttöön päivitettyä lainsäädäntöä väestörekisteröintiä tai henkilöllisyysasiakirjojen myöntämistä varten, ja paikallisella tasolla toteutetut järjestelmät eivät ole yhteensopivia toistensa kanssa.[[51]](#footnote-51)

Ruotsin maatietopalvelu Lifoksen maatietoraportin mukaan Somaliassa kansalaisuuskysymys aktualisoituu yksilön kohdalla passin hakemisen yhteydessä.[[52]](#footnote-52) Landinfon maatietoraportin mukaan paikallisviranomaiset Somaliassa ja Somalian suurlähetystöt myöntävät kansalaisuustodistuksia passin hakemista varten. Raportin mukaan useat suurlähetystöt myöntävät kansalaisuustodistuksia passin hakemista varten haastetultuaan ensin hakijaa.[[53]](#footnote-53)

# Miten Somalian kansalaisuuden menettäminen käytännössä aktualisoitui vuonna 1999, jos henkilö sai vieraan valtion kansalaisuuden?

Somalian kansalaisuuslain artiklan 10. mukaan Somalian kansalainen, joka hankkii toisen maan kansalaisuuden, lakkaa olemasta Somalian kansalainen.[[54]](#footnote-54) Maailman pakolaisjärjestö UNHCR:n raportin mukaan Somalian kansalainen, joka hankkii toisen maan kansalaisuuden, menettää Somalian kansalaisuuden automaattisesti.[[55]](#footnote-55)

Vuodesta 1991 lähtien Somaliasta on puuttunut toimiva keskushallinto, joka ulottuisi kaikkialle Somaliaan.[[56]](#footnote-56) Somaliassa ei ole käytännössä ollut julkista hallintoa yli kahteen vuosikymmeneen. Yli kahden vuosikymmenen ajan suurin osa Somaliasta on ollut vailla laillisia hallintoinstituutioita, jotka olisivat ylläpitäneet väestörekisteriä tai myöntäneet henkilöllisyysasiakirjoja.[[57]](#footnote-57)

Somalian kansalaisuuden määrittämistä vaikeuttaa se, että viimeisten vuosikymmenten ajan Somaliasta ovat puuttuneet toimivat hallintoinstituutiot.[[58]](#footnote-58) Somaliassa ei ole lainsäädäntöä, sääntelevää hallintojärjestelmää tai hallinnollista elintä, jolla olisi valtuudet hallinnoida kansalaisuusasioita. Somaliassa ei ole myöskään yhdenmukaista menettelytapaa maan kansalaisten identifioimiseksi.[[59]](#footnote-59) Somaliassa ei ole väestörekisteri- tai henkilöllisyysasiakirjajärjestelmää, joka varmistaisi henkilön kansalaisuuden.[[60]](#footnote-60) Somaliassa ei ole rekisteriä, joka sisältäisi kokonaisvaltaisen yleiskatsauksen maan kansalaisista. Monilla Somalian kansalaisilla ei ole mitään kirjallista dokumentaatiota, joka todistaisi heidän olevan Somalian kansalaisia.[[61]](#footnote-61)

# Mitä henkilön olisi pitänyt tehdä, jos olisi halunnut ilmoittaa saaneensa vieraan valtion kansalaisuuden ja miten tämä prosessi olisi mennyt?

Käytettävissä olevista lähteistä ei löytynyt tietoa siitä, miten tai mille viranomaiselle toisen maan kansalaisuudesta olisi tullut ilmoittaa.

Vuodesta 1991 lähtien Somaliasta on puuttunut toimiva keskushallinto, joka ulottuisi kaikkialle Somaliaan.[[62]](#footnote-62) Somaliassa ei ole käytännössä ollut julkista hallintoa yli kahteen vuosikymmeneen. Yli kahden vuosikymmenen ajan suurin osa Somaliasta on ollut vailla laillisia hallintoinstituutioita, jotka olisivat ylläpitäneet väestörekisteriä tai myöntäneet henkilöllisyysasiakirjoja. Julkisen hallinnon ollessa olematon suuressa osassa Somaliaa yli kahden vuosikymmenen ajan ihmisten oli käytännössä mahdollista saada ainoastaan yksityisten tahojen tuottamia dokumentteja.[[63]](#footnote-63)

Somalian kansalaisuuden määrittämistä vaikeuttaa se, että viimeisten vuosikymmenten ajan Somaliasta ovat puuttuneet toimivat hallintoinstituutiot.[[64]](#footnote-64) Somaliassa ei ole lainsäädäntöä, sääntelevää hallintojärjestelmää tai hallinnollista elintä, jolla olisi valtuudet hallinnoida kansalaisuusasioita. Somaliassa ei ole myöskään yhdenmukaista menettelytapaa maan kansalaisten identifioimiseksi.[[65]](#footnote-65) Somaliassa ei ole väestörekisteri- tai henkilöllisyysasiakirjajärjestelmää, joka varmistaisi henkilön kansalaisuuden.[[66]](#footnote-66) Somaliassa ei ole rekisteriä, joka sisältäisi kokonaisvaltaisen yleiskatsauksen maan kansalaisista. Monilla Somalian kansalaisilla ei ole mitään kirjallista dokumentaatiota, joka todistaisi heidän olevan Somalian kansalaisia.[[67]](#footnote-67)

Somalian väliaikaisen perustuslain mukaan kansalaisuusasiat kuuluvat liittovaltion hallitukselle.[[68]](#footnote-68) Somaliassa kansalaisuuden tunnustaminen ja myöntäminen on liittovaltion hallituksen vastuulla.[[69]](#footnote-69) Virallinen vastuu väestörekisteröinnistä kansallisella tasolla kuuluu sisäministeriölle, mutta Somaliassa ei ole ollut kansallista väestörekisteriä vuoden 1991 jälkeen.[[70]](#footnote-70) Kanadan maahanmuutto- ja pakolaislautakunnan maatietoselvityksessä konsultoidun mogadishulaisen lakitoimiston lakimiehen mukaan Somaliassa ei ole menettelytapaa tai hallintoelintä kansalaisuuden saamiseksi Somaliassa.[[71]](#footnote-71) EASO:n maatietoraportin mukaan kansalaisuuteen liittyvät käytännöt ovat vaihdelleet Somaliassa ajan mittaan ja eri hallituksissa.[[72]](#footnote-72)

Somalian kansalaisuuslain mukaan henkilön tulee luopua toisen maan kansalaisuudesta saadakseen Somalian kansalaisuuden.[[73]](#footnote-73) Toisen maan kansalaisuudesta luopumista käsitellään kansalaisuuslain artiklassa 6., jonka mukaan toisen maan kansalaisuudesta luopumisesta tulee ilmoittaa asuinpiirikunnan oikeusistuimen johtajalle tai Somalian konsulaattiin henkilön asuessa ulkomailla. Lain mukaan ilmoituksesta laaditaan kaksi kopiota todistuksia, joista toinen toimitetaan asianosaiselle henkilölle.[[74]](#footnote-74) Käytettävissä olevista lähteistä ei löytynyt tietoa, vastaako käytäntö Somaliassa lainsäädäntöä, tai onko vastaavanlainen prosessi käytössä myös ilmoitettaessa toisen maan kansalaisuuden saamisesta.

## Lähteet

Citizenships Rights in Africa Initiative [päiväämätön]. *Somalia*. <https://citizenshiprightsafrica.org/region/somalia/> (käyty 22.2.2024).

EASO (European Asylum Support Office) 2014. *EASO Country of Origin Information report — South and Central Somalia — Country overview*. <https://euaa.europa.eu/sites/default/files/public/COI-Report-Somalia.pdf> (käyty 22.2.2024).

The Federal Republic of Somalia: Provisional Constitution 1.8.2012. *The Federal Republic of Somalia: Provisional Constitution 2012.* Saatavilla: <https://www.refworld.org/legal/legislation/natlegbod/2012/en/97615> (käyty 23.2.2024).

IRB (Immigration and Refugee Board of Canada)

28.8.2020. *Somalia: Identity documents, including national ID cards, passports and driver's licences, and the requirements and procedures to obtain them; percentage of the population that holds some form of identity document; whether such documents are accepted elsewhere (2018-July 2020) [SOM200235.E].* <https://irb-cisr.gc.ca/en/country-information/rir/Pages/index.aspx?doc=458174&pls=1> (käyty 28.2.2024).

9.3.2018. *Somalia:* *Whether persons born in Somaliland and in the Ogaden region of Ethiopia are entitled to Somali citizenship; citizenship status of women married to foreign nationals; requirements and procedures to obtain and reacquire Somali citizenship (2015-November 2017) [SOM106079.E]*. Saatavilla: <https://www.ecoi.net/en/document/1427687.html> (käyty 22.2.2024).

Landinfo

31.3.2022. *Somalia: Statsborgerskap.* <https://landinfo.no/wp-content/uploads/2022/03/Respons-Somalia-Statsborgerskap-31032022.pdf> (käyty 28.2.2024).

6.3.2020. *Somalia: Identitetsdokumenter, sivilregistrering og offentlig forvaltning*. <https://landinfo.no/wp-content/uploads/2020/03/Somalia-temanotat-Identitetsdokumenter-sivilregistrering-og-offentlig-forvaltning-06032020.pdf> (käyty 28.2.2024).

3.4.2017. *Somalia: Erverv av somalisk statsborgerskap – lovens krav*. <https://landinfo.no/asset/3536/1/3536_1.pdf> (käyty 28.2.2024).

Lifos 9.4.2019. *Somalia – Folkbokföring, medborgarskap och identitetshandlingar (v. 1.0)*. <https://lifos.migrationsverket.se/nyhetsarkiv/2019-04-09-somalia---folkbokforing-medborgarskap-och-identitetshandlingar-v.-1.0.html> (käyty 28.2.2024).

NRC (Norwegian Refugee Council) 11/2022. *“Who are you?” Linkages between Legal Identity and Housing, Land, and Property Rights in Somalia.* <https://www.nrc.no/globalassets/pdf/reports/who-are-you/full-report_who-are-you_linkages-between-lid-and-hlp-in-somalia.pdf> (käyty 22.2.2024).

Somali Citizenship Law 1962. *Law No.28 of 22 December 1962 on Somali Citizenship.* Saatavilla: <https://www.refworld.org/legal/legislation/natlegbod/1963/en/123382> (käyty 23.2.2024).

UNHCR (United Nations High Commissioner for Refugees) / Manby, Bronwen 22.12.2021. *Citizenship and statelessness in the Horn of Africa*. <https://data.unhcr.org/en/documents/details/91154> (käyty 22.2.2024).

Tietoja vastauksesta

Maahanmuuttoviraston maatietopalvelun kyselyvastaus on laadittu noudattaen Euroopan unionin yhteisiä suuntaviivoja lähtömaatiedon tuottamisesta (2008). Vastaus perustuu huolellisesti valittuihin lähteisiin, joista kaikki on listattu vastauksen lähdeluetteloon. Ilmeisiä ja kiistattomia tosiasioita lukuun ottamatta kaikki esitetty tieto on tarkastettu useammasta lähteestä, ellei muuta erikseen mainita. Vastauksessa esitetyt tiedot on hankittu, arvioitu ja käsitelty huolellisesti, vastausajan ollessa rajattu. Vastaus ei kuitenkaan pyri olemaan kaikenkattava, eikä sitä tule pitää yksinään minkään oleskeluluvan, pakolaisaseman tai turvapaikkahakemuksen perusteena. Vaikka jotain tapahtumaa, henkilöä tai organisaatiota ei olisi mainittu vastauksessa, se ei tarkoita, etteikö kyseistä tapahtumaa olisi tapahtunut tai kyseistä henkilöä tai organisaatiota olisi olemassa. Vastaus ei välttämättä edusta Maahanmuuttoviraston virallista kantaa, eikä se ole poliittinen kannanotto tai oikeudellinen arvio.

Information on the response

This response has been compiled by the Country Information Service of the Finnish Immigration Service in accordance with the common EU guidelines for processing country of origin information (2008). The response is based on carefully selected sources of information. All sources used are referenced. With the exception of obvious and indisputable facts, all information presented has been cross-checked from several sources unless stated otherwise. The information provided in the response has been obtained, evaluated and processed carefully within the limited time frame given. However, the response does not aim to be exhaustive, and it should not be considered conclusive as to the merit of any particular claim to a residence permit, refugee status or asylum. Even if a certain event, person or organization is not mentioned in the response, this does not mean that the event has not taken place or that the person or organization does not exist. The response does not necessarily reflect the opinion of the Finnish Immigration Service, and it is not a political statement or a judicial evaluation.

1. Law No.28 of 22 December 1962 on Somali Citizenship: <https://www.refworld.org/legal/legislation/natlegbod/1963/en/123382> [↑](#footnote-ref-1)
2. The Federal Republic of Somalia: Provisional Constitution 1.8.2012: <https://www.refworld.org/legal/legislation/natlegbod/2012/en/97615> [↑](#footnote-ref-2)
3. UNHCR / Manby 22.12.2021, s. 82. [↑](#footnote-ref-3)
4. UNHCR / Manby 22.12.2021, s. 13; IRB 9.3.2018. [↑](#footnote-ref-4)
5. NRC 11/2022, s. 17; UNHCR / Manby 22.12.2021, s. 13-14; IRB 9.3.2018; Citizenships Rights in Africa Initiative [päiväämätön]. [↑](#footnote-ref-5)
6. UNHCR / Manby 22.12.2021, s. 13-14, 26; IRB 9.3.2018; Somali Citizenship Law 1962. [↑](#footnote-ref-6)
7. UNHCR / Manby 22.12.2021, s. 13-14. [↑](#footnote-ref-7)
8. UNHCR / Manby 22.12.2021, s. 13-14, 26; IRB 9.3.2018; Somali Citizenship Law 1962. [↑](#footnote-ref-8)
9. Somali Citizenship Law 1962. [↑](#footnote-ref-9)
10. Somali Citizenship Law 1962. [↑](#footnote-ref-10)
11. Väliaikainen perustuslaki tuli voimaan elokuussa 2012, kun Somaliasta tuli liittovaltio (UNHCR / Manby 22.12.2021, s. 13-14; Landinfo 6.3.2020). Väliaikaisen perustuslain oli tarkoitus olla voimassa neljä vuotta, mutta sitä ei ole vielä korvattu (UNHCR / Manby 22.12.2021, s. 17). [↑](#footnote-ref-11)
12. UNHCR / Manby 22.12.2021, s. 26-27, 31; IRB 9.3.2018. [↑](#footnote-ref-12)
13. UNHCR:n raportin mukaan kaksoiskansalaisuus on sallittu ainoastaan syntyperäisille Somalian kansalaisille (UNHCR / Manby 22.12.2021, s. 27). [↑](#footnote-ref-13)
14. NRC 11/2022, s. 17; UNHCR / Manby 22.12.2021, s. 27; IRB 9.3.2018; Citizenships Rights in Africa Initiative [päiväämätön]. [↑](#footnote-ref-14)
15. UNHCR / Manby 22.12.2021, s. 19, 26; IRB 9.3.2018; The Federal Republic of Somalia: Provisional Constitution 1.8.2012. [↑](#footnote-ref-15)
16. The Federal Republic of Somalia: Provisional Constitution 1.8.2012. [↑](#footnote-ref-16)
17. The Federal Republic of Somalia: Provisional Constitution 1.8.2012. [↑](#footnote-ref-17)
18. UNHCR / Manby 22.12.2021, s. 13-14, 17, 26-27, 31; IRB 9.3.2018. [↑](#footnote-ref-18)
19. UNHCR / Manby 22.12.2021, s. 13-14, 26. [↑](#footnote-ref-19)
20. IRB 9.3.2018. [↑](#footnote-ref-20)
21. IRB 9.3.2018. [↑](#footnote-ref-21)
22. Landinfo 31.3.2022, s. 2. [↑](#footnote-ref-22)
23. Landinfo 31.3.2022, s. 2; Lifos 9.4.2019, s. 10. [↑](#footnote-ref-23)
24. Landinfo 31.3.2022, s. 2; IRB 9.3.2018. [↑](#footnote-ref-24)
25. IRB 9.3.2018. [↑](#footnote-ref-25)
26. UNHCR / Manby 22.12.2021, s. 26. [↑](#footnote-ref-26)
27. Lifos 9.4.2019, s. 13. [↑](#footnote-ref-27)
28. Landinfo 31.3.2022, s. 2; Landinfo 6.3.2020, s. 8. [↑](#footnote-ref-28)
29. UNHCR / Manby 22.12.2021, s. 17; EASO 2014, s. 39. [↑](#footnote-ref-29)
30. Landinfo 6.3.2020, s. 8. [↑](#footnote-ref-30)
31. UNHCR / Manby 22.12.2021, s. 17. [↑](#footnote-ref-31)
32. UNHCR / Manby 22.12.2021, s. 39; Landinfo 6.3.2020, s. 9; EASO 2014, s. 39. [↑](#footnote-ref-32)
33. UNHCR / Manby 22.12.2021, s. 39, 43-44. [↑](#footnote-ref-33)
34. Landinfo 6.3.2020, s. 4, 33. [↑](#footnote-ref-34)
35. NRC 11/2022, s. 2; UNHCR / Manby 22.12.2021, s. 58; Landinfo 6.3.2020, s. 4, 11; Lifos 9.4.2019, s. 7, 13. [↑](#footnote-ref-35)
36. Landinfo 6.3.2020, s. 14; Lifos 9.4.2019, s. 13. [↑](#footnote-ref-36)
37. Landinfo 6.3.2020, s. 9. [↑](#footnote-ref-37)
38. EASO 2014, s. 39. [↑](#footnote-ref-38)
39. Landinfo 31.3.2022, s. 4. [↑](#footnote-ref-39)
40. EASO 2014, s. 39. [↑](#footnote-ref-40)
41. NRC 11/2022, s. 1. [↑](#footnote-ref-41)
42. IRB 9.3.2018. [↑](#footnote-ref-42)
43. UNHCR / Manby 22.12.2021, s. 39. [↑](#footnote-ref-43)
44. IRB 28.8.2020. [↑](#footnote-ref-44)
45. Citizenship Rights in Africa Initiative [päiväämätön]. [↑](#footnote-ref-45)
46. IRB 9.3.2018. [↑](#footnote-ref-46)
47. UNHCR / Manby 22.12.2021, s. 58. [↑](#footnote-ref-47)
48. Landinfo 3.4.2017, s. 2. [↑](#footnote-ref-48)
49. Landinfo 6.3.2020, s. 4, 8-9. [↑](#footnote-ref-49)
50. Landinfo 31.3.2022, s. 4. [↑](#footnote-ref-50)
51. Landinfo 6.3.2020, s. 4, 8. [↑](#footnote-ref-51)
52. Lifos 9.4.2019, s. 7. [↑](#footnote-ref-52)
53. Landinfo 6.3.2020, s. 24. [↑](#footnote-ref-53)
54. Somali Citizenship Law 1962. [↑](#footnote-ref-54)
55. UNHCR / Manby 22.12.2021, s. 13-14. [↑](#footnote-ref-55)
56. UNHCR / Manby 22.12.2021, s. 17; EASO 2014, s. 39. [↑](#footnote-ref-56)
57. Landinfo 6.3.2020, s. 4, 8. [↑](#footnote-ref-57)
58. Citizenship Rights in Africa Initiative [päiväämätön]. [↑](#footnote-ref-58)
59. IRB 9.3.2018. [↑](#footnote-ref-59)
60. UNHCR / Manby 22.12.2021, s. 58. [↑](#footnote-ref-60)
61. Landinfo 3.4.2017, s. 2. [↑](#footnote-ref-61)
62. UNHCR / Manby 22.12.2021, s. 17; EASO 2014, s. 39. [↑](#footnote-ref-62)
63. Landinfo 6.3.2020, s. 4, 8, 33. [↑](#footnote-ref-63)
64. Citizenship Rights in Africa Initiative [päiväämätön]. [↑](#footnote-ref-64)
65. IRB 9.3.2018. [↑](#footnote-ref-65)
66. UNHCR / Manby 22.12.2021, s. 58. [↑](#footnote-ref-66)
67. Landinfo 3.4.2017, s. 2. [↑](#footnote-ref-67)
68. NRC 11/2022, s. 12; UNHCR / Manby 22.12.2021, s. 17. [↑](#footnote-ref-68)
69. UNHCR / Manby 22.12.2021, s. 14. [↑](#footnote-ref-69)
70. Landinfo 6.3.2020, s. 14. [↑](#footnote-ref-70)
71. IRB 9.3.2018. [↑](#footnote-ref-71)
72. EASO 2014, s. 98. [↑](#footnote-ref-72)
73. UNHCR / Manby 22.12.2021, s. 13-14, 26; Somali Citizenship Law 1962. [↑](#footnote-ref-73)
74. IRB 9.3.2018; Somali Citizenship Law 1962. [↑](#footnote-ref-74)